2.pielikums

**TEHNISKĀS SPECIFIKĀCIJAS**

***Galgauskas pagasta grants seguma autoceļu un ielu ikdienas uzturēšanas darbi***

**I. Vispārējā nodaļa**

Šajā nodaļā aprakstītas vispārējas prasības, kas jāievēro uzņēmējam, veicot darbus. Uzņēmējam, veicot darbus, jānodrošina visu Latvijas Republikas spēkā esošo normatīvo aktu prasību ievērošana. Atsevišķa samaksa par šīs nodaļas prasību izpildi uzņēmējam nav paredzēta. Visi šie izdevumi uzņēmējam jāierēķina piedāvātajā vienības cenā.

**II. Tehnoloģiju piemērošana**

Pasūtītāja vārdā pagasta pārvaldes vadītājs pieņem apmaksai tikai tos darbus, kas izpildīti atbilstoši šo specifikāciju prasībām. Ja uzņēmējs vēlas lietot atšķirīgas tehnoloģijas no šajās specifikācijā dotajām, tad uzņēmējam jāpierāda pasūtītājam jauno tehnoloģiju līdzvērtība vai pārākums. Tikai pēc tam, kad tas ir pierādīts un pasūtītājs ir devis rakstisku atļauju šo jauno tehnoloģiju lietošanai, uzņēmējs drīkst pielietot atšķirīgu tehnoloģiju no specifikācijā dotajām.

**III. Darbu izpilde un nodošana**

Pasūtītāja vārdā pagasta pārvaldes vadītājs vai tā pilnvarota persona uzdod Uzņēmējam veikt konkrētu autoceļu un ielu ikdienas uzturēšanas darbus. Apjomi, kas attiecināmi uz Tehniskās specifikācijas punktiem, katrā konkrētā gadījumā ir jāsaskaņo ar Pagasta pārvaldes vadītāju, ņemot vērā Pasūtītāja vajadzību un finansiālās iespējas. Uzdoto darbu izpilde noteikta 2-3 dienu laikā. Uzdoto darbu izpildes specifikācija aprakstīta Izpildāmo darbu aprakstā. Uzņēmēja izpildīto darbu pārbauda Pasūtītājs vai tā pilnvarota persona, atklātie trūkumi jānovērš 2 dienu laikā no Pasūtītāja paziņojuma saņemšanas dienas.

Uzņēmējs iesniedzot rēķinu par darbu izpildi pievieno abpusēji parakstītu ikdienas uzturēšanas darbu pieņemšanas – nodošanas aktu.

Izpildītājam jānodrošina izpildītā darba kvalitāte atbilstoši Gulbenes novada domes 2021.gada 25.novembra noteikumiem Nr. GND/IEK/2021/51 “Gulbenes novada autoceļu tīklā veicamo ikdienas uzturēšanas darbu un remontdarbu tehniskā specifikācija”.

**IV. Darbu izpildes mehānismi**

Uzņēmējs Pakalpojuma sniegšanai izmanto tehnisko aprīkojumu – motorgreideri, kas aprīkots ar kliedētāju, vai piekabināmo greideri, kas aprīkots ar kliedētāju. Piedāvājumā Uzņēmējs norāda motorgreidera nosaukumu, izgatavotāju, izgatavošanas gadu, svarīgākos tehniskos datus (jāpievieno tehniskās pases kopija). Mehanizēta zāles pļaušana – traktors vai cita līdzvērtīga tehnika ar uzkarinātu, piekabinātu pļaujmašīnu vai citi instrumenti.

**V. Apkārtējās vides aizsardzība**

Uzņēmējam jāveic darbi tā, lai to ietekme uz apkārtējo vidi ir pēc iespējas minimāla. Uzņēmējs ir atbildīgs par darbu izpildes laikā un rezultātā nodarītajiem zaudējumiem apkārtējai videi un trešajai personai, kas radušies uzņēmējam neievērojot normatīvo aktu prasības.

**VI. Vienības cena**

Vienības cenā uzņēmējam jāietver visas nodevas, nodokļi, izņemot pievienotās vērtības nodokli, un saprātīgi paredzamās izmaksas, kas ir nepieciešamas šajās specifikācijās dotā darba uzdevuma kvalitatīvai izpildei. Vienības cenā jāietver pārbrauciens līdz darba vietai, darba veikšanas pasākums un pārbrauciens līdz nākošai darba vietai vai atgriešanās ražošanas bāzē.

**VII. Izpildāmo darbu apraksts**

Pasūtītāja vai tā pilnvarotas personas uzdotie darbi Uzņēmējam jāizpilda saskaņā ar noteikto darba izpildes specifiku un prasībām.

**Autoceļu klātnes planēšana**

**Mērķis**

līdzena ceļa klātne, nodrošināta ūdens atvade no ceļa klātnes, uzlabots vai saglabāts esošais šķērskritums un uzlabota satiksmes drošība.

**Darba nosaukums**

autoceļu klātnes planēšana ir šķērsviļņu, bedrīšu, nelielu iesēdumu u.c. deformāciju nolīdzināšana ar tam piemērotiem mehānismiem bez papildu materiāliem.

**Darba apraksts**

1. pārbrauciens līdz objektam;

2. ceļa klātnes attīrīšana no svešķermeņiem (izņemot ciršanas atliekas);

3. ceļa klātnes planēšana;

4. pārbrauciens uz bāzi vai uz nākamo objektu.

**Iekārtas un mehānismi**

greideri (šķembu seguma ceļiem profilēšanas lāpstai ir jābūt ar robiņiem vai rotējošiem mehānismiem), uzkarināmās iekārtas.

**Darba izpilde**

1. planējot ceļa klātni, nolīdzina šķērsvilnīšus, 3 - 4 cm dziļas bedrītes, nelielus iesēdumus un citas ceļa klātnes deformācijas;

2. planēšanu veic virzienā no ceļa klātnes šķautnes uz asi vai arī no vienas ceļa klātnes šķautnes uz otru (šajā gadījumā darbs pārmaiņus uzsākams no ceļa labās vai kreisās puses);

3. ja nepieciešams, ceļa klātne ir jāattīra no redzamiem (atsevišķi novietotiem) svešķermeņiem un brīviem akmeņiem;

4. jāplanē izmaiņu un apgriešanās laukumi.

**Kvalitātes novērtējums**

1. pēc autoceļa klātnes planēšanas ceļa klātnei jābūt līdzenai visā platumā, bez šķērsviļņiem un bedrēm. Nav pieļaujama ceļa seguma materiāla nobīde no brauktuves uz ceļa malām vaļņu veidā vai sāngrāvī;

2. pēc planēšanas ceļa klātnes šķērskritumam jābūt 3 – 4% ceļa klātnes šķautnes virzienā. Līknēs pareiza virziena virāta līdz 6%;

3. pēc planēšanas grants, šķembu vai grunts seguma sajūguma vietai ar melno segumu vai tiltu klājumu jābūt līdzenai, nodrošinot vienmērīgu transportlīdzekļu kustību;

4. uz ceļa klātnes nedrīkst atrasties velēna, svešķermeņi vai brīvi akmeņi, kas lielāki par 100mm.

**Darba daudzuma uzmērījumi**

Izpildītais darbs kontrolējams vizuāli visā ceļa garumā. Ja tiek konstatēta neatbilstība, izpildāmais darbs kontrolējams vismaz 1 šķērsprofilā uz 1km, kā arī jāveic nepieciešamos pasākumus prasību nodrošināšanai. Jāuzmēra noplanētais ceļa garums kilometros (km).

**Atvašu un zāles pļaušana autoceļu joslās un sāngrāvjos**

**Mērķis**

Nodrošināta ceļa pārredzamība, ceļa žūšana, kā arī grāvju mehanizētas pārtīrīšanas iespējas.

**Darba nosaukums**

Atvašu (Ø līdz 5cm) un zāles pļaušana autoceļa joslās un sāngrāvjos pilnā grāvja platumā līdz 6 m

**Darba apraksts**

1. pārbrauciens līdz darba vietai;

2. pļaujamās joslas attīrīšana no traucējošiem svešķermeņiem;

3. atvašu un zāles pļaušana;

4. pārbrauciens līdz nākošai darba vietai vai atgriešanās bāzē.

**Iekārtas un mehānismi**

Traktors vai cita līdzvērtīga tehnika ar uzkarinātu, piekabinātu pļaujmašīnu vai citi instrumenti.

**Darbu izpilde**

1. nopļautā zāle un atvases jāatstāj izklaidus uz grāvja nogāzes satrūdēšanai;

2. atstātā zāle un atvases nedrīkst traucēt ūdens notecei no ceļa klātnes un ūdens noteces sistēmas darbībai.

**Kvalitātes novērtējums**

1. visā ceļa joslā, sāngrāvjos jābūt līdzeni nopļautai zālei. Nenopļautās daļas garums nedrīkst būt garāks par 20 cm;

2. zāle jāpļauj maksimālajā norādītās joslas intervāla platumā, izņemot vietās, kur tas nav iespējams (šķēršļi, joslas platuma dabiska samazināšanās);

3. nopļautā zāle un atvases nedrīkst atrasties uz ceļa braucamās daļas.

**Darba daudzuma uzmērīšana**

Izpildītais darbs kontrolējams visā darba uzdevumā norādītās joslas garumā un platumā, neatbilstības gadījumā veicot nepieciešamos pasākumus prasību nodrošināšanai. Mērvienība ir vienā ceļa pusē nopļautās joslas garums kilometros (km).

**Plānotais apjoms**

|  |  |  |  |
| --- | --- | --- | --- |
| **Darbu veids** | |  | | --- | | **Mēr-vienība** | | **Paredzamais darbu apjoms** |
| Zāles pļaušana ceļu nomalēs Galgauskas pagastā | pārg.km | 85.672 |

**Asfalta seguma remonts un uzturēšana**

**Mērķis**

Nodrošināt ceļa līdzenumu un virsmas ūdens atvadi no ceļa seguma

**Darba nosaukums**

1. Bedrīšu aizpildīšana ar šķembām un bitumena emulsiju, izmantojot nepilno tehnoloģiju – m².

**Darba apraksts**

Bedrīšu remonts ietver nepieciešamo materiālu sagatavošanu un piegādi, bedrītes sagatavošanu (tīrīšana, gruntēšana, ja paredzēts – arī malu sagatavošana tās apzāģējot, izfrēzējot, atskaldot vai uzkarsējot) aizpildīšanai un paredzētā materiāla iestrādi.

**Materiāli**

1. Bedrīšu aizpildīšanai ar pilno, nepilno, vienlaidus vai ar infrasarkanā starojuma tehnoloģiju ar karsto asfaltu – AC 8 surf vai AC 11 surf tipa asfalta maisījums (garantijas periodā – jālieto līdzīgs asfalts kā labojamā segumā).

2. Gruntēšanai – ātri sadalīga katjonu bitumena emulsija C 50 B 2.

3. Bedrīšu aizpildīšanai, remontējot ar bitumena emulsiju un šķembām – frakcionētas šķembas, N-III stiprības klasei. Ieteicams lietot divas dažādas frakcijas, rupjākās – aizpildīšanai, smalkākās – noķīlēšanai.

**Iekārtas**

1. Iekārta, kas nodrošina bedrīšu efektīvu iztīrīšanu ar gaisa strūklu vai citu metodi.

2. Iekārta, kas nodrošina vienmērīgu saistvielas izsmidzināšanu.

3. Karstā asfalta iestrādei – asfalta maisījuma transportēšanas mašīna, kas aprīkota ar termosu, ja

asfalta iestrādi izpilda ar rokas darbarīkiem, vai ar nosegtu kravas tilpni, ja asfalta iestrādi izpilda

ar ieklājēju.

4. Veltnis, rokas vibroveltnis vai vibroplātne ar tehniskajiem rādītājiem, kas nodrošinās paredzēto

iestrādātā materiāla sablīvējumu.

5. Mobila iekārta esošā asfalta seguma karsēšanai.

**Darba izpilde**

1. Ja paredzēts bedrīšu remonts ar karsto asfaltbetonu, mīksto vai emulsijas asfaltu, meteoroloģiskiem apstākļiem un brauktuves stāvoklim, ja netiek pielietoti paņēmieni, kas ļauj veiktbedrīšu remontu no definētajiem atšķirīgos apstākļos, satiksmei bīstamās bedrītes drīkst remontēt jebkuros laika apstākļos.

2. Veicot bedrīšu remontu ar bitumena emulsiju un šķembām, ar asfalta maisījumu, vai ar auksto bituminēto maisījumu, ar pilno vai nepilno tehnoloģiju:

2.1. iestrādātā materiāla biezums, atkarībā no izmantotā remontmateriāla izmēra ieteicams no 2,2D līdz 4D,

2.2. remontam sagatavotās bedrītes minimālais dziļums – atkarībā no lietotā materiāla, bet ne mazāk par 3 cm (nav obligāti remontējot bedrītes ar auksto bituminēto maisījumu vai ar emulsiju un šķembām),

2.3. remontam sagatavotajai bedrītei jābūt tīrai no putekļiem, dubļiem un dažādiem priekšmetiem;

2.4. bedrīte jāiztīra mehāniski vai ar saspiesta gaisa palīdzību;

2.5. sagatavotā bedrīte var būt mitra, bet tajā nedrīkst būt brīvs ūdens;

2.6. sagatavotā bedrīte jāgruntē, vienmērīgi izsmidzinot bitumena emulsiju pa visu bedrītes pamatu un malām (nav obligāti remontējot bedrītes ar auksto bituminēto maisījumu, vai remontējot ar infrasarkanā starojuma tehnoloģiju).

3. Bedrīšu remonts ar bitumena emulsiju un šķembām izpildāms, vispirms gruntējot, tad iestrādājot rupjākas frakcijas šķembas, tad izlejot bitumena emulsiju (piesūcināšanai), pēc tam, ja paredzēts, noķīlējot ar smalkākas frakcijas šķembām (materiālu izlietojuma daudzumi jāparedz būvdarbu veicējam) un pieblīvējot (ja bedrītes dziļums ≤ 2 cm, pieblīvēšanai var izmantot darba izpildē iesaistīto tehniku). Ja bedrīšu remonts ar bitumena emulsiju un šķembām paredzēts tikai esošā seguma remontam (nav paredzēta nosedzošas kārtas būvniecība), tad bitumena emulsiju izliet un ieklātās šķembas noķīlēt ieteicams vismaz divās kārtās.

**Kvalitātes novērtējums**

1. Ja bedrītes remontētas ar bitumena emulsiju un šķembām vai izremontētās bedrītes apstrādātas ar bitumena emulsiju un šķembām, vai pārbērtas ar nesaistītu minerālmateriālu, pēc darba pabeigšanas uz seguma nedrīkst palikt ar minerālmateriālu neapbērta brīva saistviela (bitumens), – tā jāapber ar nepieciešamā daudzuma minerālmateriālu, turklāt, ja paredzēta nosedzošā kārta, tad pirms tās būvniecības uz seguma virsmas nedrīkst atrasties nepiesaistīts minerālmateriāls, – tas jānoslauka.

2. Ja aizpildīto bedrīšu paaugstinājumi virs esošā seguma līmeņa ir virs pieļautā, tie jānofrēzē, bet, ja aizpildīto bedrīšu padziļinājums zem esošā līmeņa lielāks par pieļauto, tad bedrītes jāremontē atkārtoti.

**Darba daudzuma uzmērīšana**

Jāuzmēra izlietotā materiāla masa tonnās – kg, vai saremontētās virsmas laukums kvadrātmetros – m². Neregulāras formas ar nepilno tehnoloģiju atremontēto bedrīšu saremontētās virsmas laukumu kvadrātmetros – m², aprēķina pēc iestrādātā materiāla daudzuma.

***Gulbenes novada Galgauskas pagasta ceļu un ielu saraksts ikdienas uzturēšanas darbu veikšanai***

|  |  |  |  |  |  |  |
| --- | --- | --- | --- | --- | --- | --- |
| Nr.p.k. | Ceļa nosaukums | no | līdz | Garums (km) | Seguma veids | Autoceļu uzturēšanas klase vasaras sezonā (16.04.-15.10) |
| 1 | 4-1 Rimstavas -Pamati | 0,00 | 2,17 | 2,17 | grants | C |
| 2 | 4-2 Muiža-Žvirkalne | 0,00 | 1,90 | 1,90 | grants | D |
| 3 | 4-3 Tirzas stacija-Zeltiņi | 0,00 | 1,70 | 1,70 | grants | D |
| 4 | 4-4 Reiņi-Vietas | 0,00 | 0,46 | 0,46 | grants | C |
| 5 | 4-5 Rītiņi-Pārbrauktuve | 0,00 | 0,43 | 0,43 | grants | D |
| 6 | 4-6 Galgauska-Zemītes-Lielkaļi | 0,00 | 3,85 | 3,85 | grants | D |
| 7 | 4-7 Pumpuri-Jaunāmuiža | 0,00 | 1,70 | 1,70 | grants | D |
| 8 | 4-8 Dzeņi-Laimiņi-Kamalda | 0,00 | 2,10 | 2,10 | grants | D |
| 9 | 4-9 Vāverītes - Tirzas tilts (Plēķi) | 0,00 | 3,20 | 3,20 | grants | D |
| 10 | 4-10 Ozoliņi-Božas | 0,00 | 1,90 | 1,90 | grants | D |
| 11 | 4-22 Galgauska-Brūklenāji | 0,00 | 1,20 | 1,20 | grants | D |
| 12 | 4-11 Žuburi- Austrumi | 0,00 | 1,08 | 1,08 | grants | D |
| 13 | 4-12 Ceļš uz kapiem | 0,00 | 0,45 | 0,45 | grants | D |
| 14 | 4-13 Sīļi-Pamati | 0,00 | 2,20 | 2,20 | grants | D |
| 15 | 4-14 Lāči-Malieši | 0,00 | 0,77 | 0,77 | grants | D |
| 16 | 4-15 Dzeņi-Kamalda | 0,00 | 2,50 | 2,50 | grants | D |
| 17 | 4-16 Zemītes-Lielpurvi | 0,00 | 2,85 | 2,85 | grants | D |
| 18 | 4-17 Galgauska-Dzelzceļa stacija | 0,00 | 0,50 | 0,50 | grants | D |
| 19 | 4-18 Priednieki-Vietas | 0,00 | 0,40 | 0,40 | grants | D |
| 20 | 4-19 Ceļš uz Eglājiem | 0,00 | 0,40 | 0,40 | bez seg | D |
| 21 | 4-20 Ceļš uz Skalbēm | 0,00 | 0,10 | 0,10 | bez seg | D |
| 22 | 4-21 Priednieki-Celmiņi | 0,00 | 0,78 | 0,78 | bez seg | D |
| 23 | 4-24 Dzeņi - Galgauska | 2,91 | 10,14 | 7,23 | grants | C |
| **IELAS** | | | | | | |
| 1 | Skolas iela | 0,200 | 0,470 | 0,270 | grants |  |
| 2 | Lejas iela | 0,000 | 0,502 | 0,502 | grants |  |
| 3 | Veišu iela | 0,000 | 0,916 | 0,916 | grants |  |
| 4 | Pļavu iela | 0,000 | 0,334 | 0,334 | grants |  |
| 5 | Līkā iela | 0,000 | 0,344 | 0,344 | grants |  |
| 6 | Rimstavu iela | 0,000 | 0,600 | 0,600 | bez seg |  |
| **KOPĀ:** | | | | **42.836** |  |  |